《婆罗门引》
清代·陆求可

青青杨柳，送行人、南北东西。门前征马初嘶。慢唱阳关一曲，手捧白螺杯。

不愁君远去，但恐归迟。

飘然路歧。知此意、只金徽。看取双双瓦雀，对对凫鹥。

波心争浴，便朝昏、那有断肠时。怎人生、惯见生离。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。